Joe Biden jikser siequ l-leminija waqt li kien qed jilgħab mal-kelb tiegħu
Il-President Elett tal-Amerka Joe Biden kiser siequ waqt li kien qed jilgħab ma' wieħed mill-klieb tiegħu. Biden li għandu 78 sena kiser żewġ għadmiet f'siequ l-leminija waqt li nhar is-Sibt li għadda kien qed jilgħab ma' wieħed mill-klieb li għandu, tar-razza German Shepherd. Huwa mar għand it-tabib tal-Ortopedija f'Newmark f'Delaware. Dr Kevin O'Connor li huwa it-tabib personali ta' Biden qal li l-ewwel x-rays li sarulu kien jidher biċ-ċar li l-President Elett tal-Amerka kien kiser siequ. O'Connor qal li aktarx fi żmien li ġej Biden se jkollu jimxi b'buz għal tal-apposta biex siequ tfiq aħjar.